Diari Oficial de la Generalitat Valenciana


Sumari del DOGV 7453, del 29-01-2015 (2015/642)

RESOLUCIÓ de 21 de gener de 2015, de la Direcció General de Transports i Logística, sobre realització del visat de les autoritzacions de transport públic interurbà en automòbils de turisme VT (taxi), residenciades a la Comunitat Valenciana, en les àrees de prestació conjunta de València, Alacant, Castelló, la Marina Baixa, el Camp de Morvedre, Requena/Utiel - la Vall de Cofrents/Aiora, l'Alcoià - el Comtat i la Safor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7453

Data del DOGV
:   29-01-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/642


Data del document
:   21-01-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 21 de gener de 2015, de la Direcció General de Transports i Logística, sobre realització del visat de les autoritzacions de transport públic interurbà en automòbils de turisme VT (taxi), residenciades a la Comunitat Valenciana, en les àrees de prestació conjunta de València, Alacant, Castelló, la Marina Baixa, el Camp de Morvedre, Requena/Utiel - la Vall de Cofrents/Aiora, l'Alcoià - el Comtat i la Safor. [2015/642]  
L'article 53 de la Llei 6/2011, de la Generalitat, de Mobilitat de la Comunitat Valenciana, regula el visat com el procediment per mitjà del qual l'administració constata, de forma periòdica, el manteniment de les condicions que originàriament van justificar l'atorgament de les autoritzacions de taxi residenciades a la Comunitat Valenciana.  
  
En el seu paràgraf segon, l'article 53 de la Llei 6/2011, establix que el procediment i el termini per a obtindre el visat de les autoritzacions, així com de les pròrrogues que si és el cas s'establisquen, es regularan en la normativa de desplegament. No havent-se desenrotllat reglamentàriament el procediment esmentat, la regulació de l'esmentat tràmit s'efectuarà, fins que no es publiquen les normes de desplegament, per la normativa vigent en el moment d'entrada en vigor de la Llei 6/2011, és a dir, l'Orde de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars del transport, que regulen la determinació del calendari així com les regles de contingut pràctic, que permeten la realització del visat; tot això en execució del que establix l'article 46 del Reglament de la Llei d'Ordenació del Transport Terrestre, aprovat pel Reial Decret 1211/1990, de 28 de setembre, i les seues ordes de desenrotllament.  
Atenent a raons d'eficàcia i simplificació administrativa, s'aconsella establir un únic calendari de visat de les autoritzacions de transports documentades en targetes de la classe VT, dels vehicles que presten els seus servicis en les esmentades àrees de prestació conjunta, que estarà distribuït al llarg de l'any natural, i exceptuat per raons de servici, els mesos d'agost i desembre, i sempre en funció de l'últim número del document nacional d'identitat del titular.  
Per tot l'anterior, i en l'ús de les facultats atribuïdes en l'article 11 del Decret 85/2013, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, resolc:  
  
Primer. Terminis de visat  
1. La solicitud de visat es presentarà davant de l'òrgan competent per a l'atorgament de les autoritzacions per raó de lloc en què estes es troben residenciades, cada dos anys coincidint amb els anys imparells. En este sentit,  
2. Els titulars d'este tipus d'autoritzacions de transport documentades en les targetes de la classe VT, hauran de solicitar el seu visat de conformitat amb el calendari següent:  
a) El titular de l'autorització del qual el número d'identificació fiscal acabe en 1, entre el primer i últim dies hàbils del mes de gener, ambdós inclosos.  
b) El titular de l'autorització del qual el número d'identificació fiscal acabe en 2, entre el primer i últim dies hàbils del mes de febrer, ambdós inclosos  
c) El titular de l'autorització del qual el número d'identificació fiscal acabe en 3, entre el primer i últim dies hàbils del mes de març, ambdós inclosos  
d) El titular de l'autorització del qual el número d'identificació fiscal acabe en 4, entre el primer i últim dies hàbils del mes d'abril, ambdós inclosos  
e) El titular de l'autorització del qual el número d'identificació fiscal acabe en 5, entre el primer i últim dies hàbils del mes de maig, ambdós inclosos  
f) El titular de l'autorització del qual el número d'identificació fiscal acabe en 6, entre el primer i últim dies hàbils del mes de juny, ambdós inclosos  
g) El titular de l'autorització del qual el número d'identificació fiscal acabe en 7, entre el primer i últim dies hàbils del mes de juliol, ambdós inclosos  
h) El titular de l'autorització del qual el número d'identificació fiscal acabe en 8, entre el primer i últim dies hàbils del mes de setembre, ambdós inclosos  
i) El titular de l'autorització del qual el número d'identificació fiscal acabe en 9, entre el primer i últim dies hàbils del mes d'octubre, ambdós inclosos  
j) El titular de l'autorització del qual el número d'identificació fiscal acabe en 0, entre el primer i últim dies hàbils del mes de novembre, ambdós inclosos.  
3. La solicitud del visat es realitzarà per mitjà de la presentació de l'imprés oficial corresponent, Annex I, degudament omplit, a què haurà d'acompanyar-se la documentació que resulte preceptiva d'acord amb el que disposa la present resolució que desenrotlla el règim jurídic de les autoritzacions.  
  
Segon. Expedició de les noves targetes  
L'expedició de les noves targetes es regularà pel que establix l'article segon de l'Orde de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries (DOGV 2660, 04.01.1996).  
  
Tercer. Termini de validesa de les targetes de transports  
La validesa de les noves targetes expedides després del visat de les autoritzacions, es regirà pel que establix l'article tercer, de l'Orde de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries (DOGV 2660, 04.01.1996).  
  
  
Quart. Documentació a presentar.  
1. Els documents a què es fa referència en l'article u apartat tres, es presentaran en original o per mitjà de còpia compulsada per l'òrgan competent per a atorgar el visat, o per autoritat, funcionari o empleat públic legalment habilitat per a això.  
2. La solicitud del visat es realitzarà per mitjà de la presentació de l'imprés oficial corresponent, degudament omplit, a què haurà d'acompanyar-se la documentació que s'indica a continuació:  
  
a) Justificant de l'afiliació en situació d'alta en el règim de la Seguretat Social. Per a això haurà de presentar, almenys, l'últim rebut de cotització a la Seguretat Social.  
b) Justificant de trobar-se en situació d'alta en l'impost d'activitats econòmiques.  
c) Permís de circulació del vehicle a què vaja referit l'autorització a nom del solicitant.  
d) Fitxa d'inspecció tècnica del vehicle en què conste trobar-se vigent el reconeixement periòdic legal.  
e) Fitxa d'inspecció tècnica del taxímetre del vehicle, si és el cas, a nom del titular de l'autorització, en la que conste trobar-se vigent del reconeixement legal que corresponga.  
f) Justificant de tindre coberta de forma ilimitada la seua responsabilitat civil pels danys que es causen en ocasió del transport, i haurà, així mateix, presentar rebut acreditatiu de què es troba al corrent en el pagament de l'assegurança.  
g) Haver realitzat declaració de l'IRPF i de l'IVA, els terminis reglamentaris de presentació del qual hagueren vençut durant els dotze mesos immediatament anteriors a la data de la solicitud.  
h) El personal que exercisca el servici de taxi, ben personalment, o en virtut d'una relació laboral, haurà d'acreditar que no té antecedents penals, o prestar el seu consentiment per a la seua consulta telemàtica per part de l'administració.  
i) Permís de conduir BTP.  
j) Document acreditatiu del pagament de la taxa corresponent.  
3. Així mateix l'òrgan competent podrà obtindre directament l'acreditació del compliment de les obligacions fiscals i amb la Seguretat Social, així com la comprovació directa de les dades d'identitat (NIF), amb l'autorització prèvia del titular de l'autorització, d'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu Sector Públic.  
4. Per al supòsit en què la verificació dels extrems referenciats en el paràgraf anterior fóra negativa es requerirà al solicitant, en els termes que preveu l'article 71 de la Llei 30/1992, de 26 de novembre, de Règim Jurídic de les Administracions Públiques del Procediment Administratiu Comú, modificada per Llei 4/1999, de 13 de gener, a fi que acredite per mitjà de certificat o document acreditatiu el compliment de les obligacions amb l'Administració tributària i/o amb la Seguretat Social  
  
5. Una vegada comprovada l'adequació de la documentació presentada es formularà consulta al registre que corresponga, a fi de comprovar que no hi ha sancions pecuniàries impagades imposades per resolució definitiva en la via administrativa, d'acord amb el que establix l'article 100 i següents de la Llei 6/2011, d'1 d'abril de la Generalitat, de Mobilitat de la Comunitat Valenciana. Realitzada la comprovació, es procedirà a expedir la nova targeta en què es documente l'autorització visada.  
Els documents a què es fa referència en l'apartat primer, es presentaran en original o per mitjà de còpia compulsada per l'òrgan competent per a atorgar el visat, o per autoritat, funcionari o empleat públic legalment habilitat per a això.  
Contra la present resolució, que no esgota la via administrativa, es podrà interposar un recurs d'alçada davant el secretari autonòmic d'Infraestructures en el termini d'un mes, a comptar de l'endemà de la publicació en el Diari Oficial de la Comunitat Valenciana, d'acord amb el que establixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que s'hi considere oportuna.  
  
València, 21 de gener de 2015.- El director general de Transports i Logística, p. s. (art. 7 del Decret 85/2013, de 28 de juny, del Consell), la directora general de Medi Natural: Salomé Pradas Ten.